
	1.
	Likumprojekts (grozījumi)
-
	Iebildums
Vēršam ministrijas uzmanību uz minēto atsauci “3. panta pirmās daļas 7. punktā”. Iespējams atsauce ir jāmaina uz 3.panta pirmās daļas 5.punktā.
Piedāvātā redakcija
-
	Raitis Glāzers (EBV)

	2.
	Likumprojekts (grozījumi)
 23. pantu papildināt ar septīto daļu šādā redakcijā:
“(7) Riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekli, piemēro šādas nodokļa likmes:
1) par riepām, ar ko ir aprīkots L kategorijas transportlīdzeklis – 10 euro par vienu transportlīdzekli;
2) par riepām, ar ko ir aprīkots M2, N2 un O3  kategorijas transportlīdzeklis – 100 euro par vienu transportlīdzekli;
3) par riepām, ar ko ir aprīkots M3, N3 un O4 kategorijas transportlīdzeklis  – 170 euro par vienu transportlīdzekli;
4) par riepām, ar ko ir aprīkots O1 un O2 kategorijas transportlīdzeklis – 20 euro par vienu transportlīdzekli.”
	Iebildums
Atkārtoti vēršam VARAM ministrijas uzmanību par nodokļa likmes piemērošanu riepām ar ko aprīkoti šā likuma 3.panta pirmās daļas 5.punktā norādītie transportlīdzekļi.

Piedāvātā DRN likmes atšķirība no tirgū esošās reālās RAS maksas ir 40-70 eiro uz 1 auto. Kas nozīmē, ka dīlerim pārdodot auto, auto sastāvu par 100 000 eiro motivācija iestāties RAS un nodarboties ar riepu uzskaiti, atskaitēm un auditu nav nekāda.

Anotācijā norādīts, ka Ministru kabineta 2021. gada 14. janvāra protokollēmumā Nr. 5 "Informatīvais ziņojums “Par nolietotu riepu apsaimniekošanu” paredzēti pasākumi saistībā ar uzkrāto nolietotu riepu apjoma samazināšanu, nolietotu riepu  savākšanu, pārstrādi un plūsmas izsekojamību, kā arī ražotāja paplašinātās atbildības sistēmas darbības uzlabošanu un riepu apsaimniekošanas pilnveidošanu.
Tāpat atkritumu apsaimniekošanas valsts Plāna rīcības virzieni un pasākumi paredz izvērtēt DRN likmes un to efektivitāti attiecībā uz atkritumu apsaimniekošanas mērķu sasniegšanu, kas ir attiecināms arī uz nolietotām riepām.

Ņemot vērā iepriekš minēto, kā arī aprēķinus izmaksu ziņā, secināms, ka pie šādām piedāvātajām likmēm, lielākajā daļā CSDD iekasēs nodokli par riepām un ieskaitīs to valsts budžetā. Ne valsts, ne CSDD neuzņemas nekādu atbildību par tālāku šo riepu savākšanu un pārstrādi. Turklāt arī no RAS puses šādu riepu apsaimniekošana netiks organizēta.
Neesam pārliecināti, vai VARAM varētu būt iespēja samaksāto DRN no VID atprasīt un organizēt konkursu katru gadu par “CSDD riepu” apsaimniekošanu.
Piedāvātā redakcija
Papildināt 23. pantu ar septīto daļu šādā redakcijā:
 “(7) Riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekli, piemēro šādas nodokļa likmes:
“(7) Riepām, ar ko ir aprīkoti transportlīdzekļi, piemēro šādas nodokļa likmes:
1) par riepām, ar ko ir aprīkots L kategorijas transportlīdzeklis – 10 euro par vienu transportlīdzekli;
2) par riepām, ar ko ir aprīkots O1 un O2 kategorijas transportlīdzeklis – 20 euro par vienu transportlīdzekli.”
3) par riepām, ar ko ir aprīkots M2 kategorijas transportlīdzeklis – 100 euro par vienu transportlīdzekli;
4) par riepām, ar ko ir aprīkots M3, N2 unO3  kategorijas transportlīdzeklis  – 200 euro par vienu transportlīdzekli;
5) par riepām, ar ko ir aprīkots N3 un O4 kategorijas transportlīdzeklis  – 300 euro par vienu transportlīdzekli;”
	Raitis Glāzers (EBV)



